উইন্ডোজ সার্ভার ২০১২, সাংকেতিক নাম দেয়া হয়েছে "উইন্ডোজ সার্ভার ৮", উইন্ডোজ সার্ভার পরিবারের অপারেটিং সিস্টেম গুলির ষষ্ঠ প্রকাশ যা উইন্ডোজ ৮ এর সাথে একই সময় ডেভেলপ করা হয়। ১৭ এপ্রিল, ২০১২ পর্যন্ত কোম্পানিটি ঘোষণা দেয়নি যে পণ্যের চূড়ান্ত নাম হবে "উইন্ডোজ সার্ভার ২০১২"

মাইক্রোসফট ৯ সেপ্টেম্বর ২০১১তে বিল্ড ২০১১ সম্মলেনে উইন্ডোজ সার্ভার ২০১২ এবং এর ডেভেলপার প্রাকপ্রচারকে পরিচয় করিয়ে দেয়। যদিও, উইন্ডোজ ৮-এর মত না করে, উইন্ডোজ সার্ভার ২০১২ এবং এর ডেভেলপার প্রাকপ্রচারকে কেবলমাত্র এম.এস.ডি.এন গ্রাহকদের জন্যই সহজপ্রাপ্য করা হয়। মেট্রো ডিজাইন ভাষার উপর ভিত্তি করে এতে একটি গ্রাফিক্যাল ইউজার ইন্টারফেস (জি.ইউ.আই) অন্তর্ভুক্ত ছিল এবং সার্ভার পরিচালনার জন্য একটি নতুন গ্রাফিকাল এ্যাপ্লিকেশন, সার্ভার ম্যনেজার অন্তর্ভুক্ত ছিল। ১৬ ফেব্রুয়ারি, ২০১২ তে মাইক্রোসফট ডেভেলপার প্রাকপ্রচার গঠনের (developer preview build) জন্য হালনাগাদ অবমুক্ত করে যা মেয়াদ উত্তির্ণের তারিখ ৮ এপ্রিল, ২০১২ থেকে ১৫ জানুয়ারি, ২০১৩ তারিখ পর্যন্ত বর্ধিত করে।

উইন্ডোজ সার্ভার ২০১২ চূড়ান্ত করার পূর্বে দুটি পরীক্ষণীয় গঠন (test builds) সার্বজনিন হয়। উইন্ডোজ সার্ভার ২০১২-এর একটি সার্বজনিন বেটা সংস্করণ উইন্ডোজ ৮ এর সার্বজনিন প্রাকপ্রচার সংস্করণের সাথে ২৯ ফেব্রুয়ারি ২০১২তে প্রকাশ করা হয়। ৩১ মে, ২০১২ তারিখে উইন্ডোজ ৮-এর মুক্তি প্রাকপ্রচার সংস্করণের সাথে উইন্ডোজ সার্ভার ২০১২-এর উন্মোচন প্রার্থি(release candidate) প্রকাশ পায়।

পন্যটি উৎপাদনের জন্য মুক্তি পায় ১ আগস্ট, ২০১২ তারিখে এবং সাধারণভাবে লভ্য হয় ৪ সেপ্টেম্বর, ২০১২ তারিখে। যদিও, উইন্ডোজ সার্ভার ২০১২-এর সব কয়টি সংস্করণ একই সময়ে প্রকাশ করা হয়নি। উইন্ডোজ সার্ভার ২০১২ এসেন্সিয়াল উৎপাদনের জন্য মুক্ত করা হয় ৯ অক্টোবর, ২০১২ তারিখে এবং সাধারণভাবে লভ্য করা হয় ১ নভেম্বর ২০১২ তারিখে। ২৩ সেপ্টেম্বর, ২০১২ থেকে ড্রিমস্পার্ক কার্যক্রমে (DreamSpark program) নিবন্ধিত সকল শিক্ষার্থী উইন্ডোজ সার্ভার ২০১২ স্ট্যান্ডার্ড অথবা ডাটাসেন্টার সংস্করণ বিনামূল্যে ডাউনলোড করতে পারে।

ইতিহাস
হাইপার-ভি
রিএফএস/রিফেস
ব্যবহারকারী ইন্টারফেস